കര്ഷകരുടെ ഉന്നമനം എഫ്.പി.ഒ വഴി കര്ഷകര്ക്ക് പ്രതിവര്ഷം 18 ലക്ഷം രൂപ നല്കാന് പദ്ധതിയിട്ട് കേന്ദ്രം ന്യൂഡല്ഹി: രാജ്യത്തെ കര്ഷകരുടെ ക്ഷേമത്തിന് വേണ്ടി പുതിയ പദ്ധതി ആവിഷ്ക്കരിക്കാനൊരുങ്ങി കേന്ദ്രം. കര്ഷകരുടെ വരുമാനം വര്ധിപ്പിക്കാന് സഹായിക്കുന്ന ഒരു പുതിയ ബില് അവതരിപ്പിക്കാനാണ് കേന്ദ്ര സര്ക്കാര് പദ്ധതിയിടുന്നത്. ഈ ബില് പ്രാവര്ത്തികമാകാന് സമയമെടുക്കുമെന്നാണ് റിപ്പോര്ട്ട്. അതിനാല് അടുത്തിടെ പ്രഖ്യാപിച്ച എഫ്.പി.ഒ ഫാര്മേഴ്സ് പ്രൊഡ്യൂസര് ഓര്ഗനൈസേഷന് പദ്ധതി വഴി കര്ഷകര്ക്ക് പ്രതിവര്ഷം 18 ലക്ഷം രൂപ നല്കാനും സര്ക്കാര് പദ്ധതിയിടുന്നുണ്ട്. കര്ഷകള് അംഗങ്ങളായ സംഘടനയാണ് എഫ്.പി.ഒ ഫാര്മേഴ്സ് പ്രൊഡ്യൂസേഴ്സ് ഓര്ഗനൈസേഷന്. ചെറുകിട കര്ഷകര്ക്ക് വിളവിറക്കുന്നതു മുതല് വിപണി വരെയുള്ള എല്ലാ പിന്തുണയും സേവനങ്ങളും നല്കുന്ന സംഘടനയാണിത്. സാങ്കേതിക സേവനങ്ങള്, വിപണനം, സംസ്കരണം, കൃഷി വിജ്ഞാനം തുടങ്ങിയ കാര്യങ്ങളിലും സംഘടന സഹായം നല്കും. പ്രധാനമന്ത്രി നരേന്ദ്ര മോദിയുടെ അദ്ധ്യക്ഷതയില് ചേര്ന്ന സാമ്ബത്തികകാര്യ കാബിനറ്റ് കമ്മിറ്റിയാണ് 2019 2024 കാലഘട്ടത്തില് 10,000 എഫ്.പി.ഒകള് രൂപീകരിക്കാന് അംഗീകാരം നല്കിയത്. കര്ഷകര്ക്ക് പുതിയ കാര്ഷിക ബിസിനസ് ആരംഭിക്കുന്നതിനുള്ള സാമ്ബത്തിക സഹായമാണ് പദ്ധതി വഴി ലഭിക്കുക. 11 കര്ഷകര് ചേര്ന്നായിരിക്കണം ഒരു കമ്ബനി ആരംഭിക്കേണ്ടത്. ഉത്പാദന സാങ്കേതികവിദ്യ, മൂല്യവര്ധന സേവനങ്ങള്, വിപണനം എന്നിവ പ്രയോഗിക്കാന് സാമ്ബത്തിക ശക്തിയില്ലാത്ത ചെറുകിട ഇടത്തര കര്ഷകരെ സഹായത്തിക്കുന്നതിനുള്ള സംഘടനയാണിത്. എഫ്.പി.ഒകളിലൂടെ, കര്ഷകര്ക്ക് ഗുണനിലവാരമുള്ള അസംസ്കൃത വസ്തുക്കള്, സാങ്കേതികവിദ്യ, വായ്പ, വരുമാന വര്ധനയ്ക്കുള്ള കാര്യങ്ങള്, വിപണി എന്നിവ കൈവരിക്കാനാകുമെന്നാണ് പ്രതീക്ഷിക്കപ്പെടുന്നത്. മൂന്ന് വര്ഷം തവണകളായാകും കര്ഷകര്ക്ക് 18 ലക്ഷം രൂപ ലഭിക്കുക. 6885 കോടി രൂപ പദ്ധതിക്കായി സര്ക്കാര് ചെലവഴിക്കും. എല്ലാ വിഭാഗത്തില്പ്പെട്ട കര്ഷകര്ക്കും പദ്ധതി പ്രകാരം സഹായം ലഭിക്കും. വന്കിട കുത്തകകളില് നിന്നും ഇടിനിലക്കാരില്നിന്നും എഫ്.പി.ഒ. കര്ഷകരെ സംരക്ഷിക്കുകയും കര്ഷകരുടെ ക്ഷേമത്തിനായി പ്രവര്ത്തിക്കുകയും ചെയ്യും.